— 275 — 



havet og Skovene langs Kattegat. — Den vestlige Del af Arealet ejer en 

 rig Vegetation, navnlig ogsaa betydelige Rester af Fortidens Ege- og Bøge- 

 bevoksninger. 



Efter at jeg havde erhvervet Arealet, var det og blev det mere og 

 mere min Tanke, at dette vensysselske Landskab og dets smukke ejen- 

 dommelige Natur burde beskyttes og bevares. 



Efterat Udvalget for Naturfredning havde set Ejendommen og erklæ- 

 ret, at den fortjener at fredes, har jeg efter Samraad med Udvalget be- 

 stemt mig til at overdrage Arealet til Dansk Botanisk Forening til Fred- 

 ning under foreløbig Administration af Udvalget for Naturfredning i Over- 

 ensstemmelse med Udvalgets Formaal og Opgaver, som i Udvalgets Skri- 

 velse af Maj 1906 er betegnet saaledes; 



„ indenfor Danmark at søge saavel enkelte Plante- og Dyreformer, 

 der spille en Rolle i Landets Natur eller Historie eller af anden 

 Grund frembyde Interesse, som ogsaa hele Plante- og Dyresamfund, 

 bevarede for Ødelæggelse eller Udryddelse; ligeledes vil det søge at 

 faa fredet om særlig naturskjønne Egne, Landskaber og Landskabs- 

 former eller andre Naturgjenstande, der ere ejendommelige for vort 

 Land eller tjene til Belysning af dets Historie, saaledes at Efterver- 

 denen gjennem slige Eksempler vil kunne danne sig et Begreb om 

 Landets tidligere naturlige Udseende og dets oprindelige Dyre- og 

 Planteverden." 



I Henhold hertil overdrager og skøder jeg herved som fuldkommen 

 Ejendom til „Dansk Botanisk Forening" det ovenomhandlede Areal, der 

 under Attrupgaard, Hammer Sogn, er skyldsat saaledes : 



M.N. 1 b Hartkorn 0 Tdr. 1 Skp. 2 Fdk. 0 3 /4 Alb. 

 „le „ 0 „ 2 „ 1 , 1.1/1 „ 

 ■ Ibo , 1 , 2 „ 1 , 2 



og følger Parcellen strax Foreningen som dens lovlige Ejendom fri og 

 frelst for hver Mands Tiltale. 



Den til Ejendommen hørende Vejret gennem Attrupgaard til Forbin- 

 delse med Sæby Landevej medfølger, og det bemærkes, at der er thing- 

 læst Deklaration om Fredning af Gravhøje samt at der paa Attrupgaard 

 er noteret 1 /6 Bankhæftelse. 



Et Kort over Ejendommen vedhæftes dette Dokument. — Ejendom- 

 men staar til Skyldværdi 6000 Kr. 



Skulde Dansk Botanisk Forening ophøre at bestaa, er det mit Ønske, 

 at Ejendommen maa overgaa til den danske Stat under de samme Vil- 

 kaar og Betingelser, som de under hvilke den nu er overdraget. 



Saaledes udstedes dette Gavebrev med Ønsket om, at Overdragelsen 

 maatte være et Bidrag til Fremme af Naturfredningsudvalgets betydnings- 

 fulde Formaal, og at Gaven i nogen Maade vil kunne tjene Botanisk For- 

 enings Formaal „at vinde en nøjere og udbrede en almindeligere Kundskab 

 om Nordens botaniske Forhold". 



Et mindre Græsningsareal i Ejendommens sydvestlige Hjørne saaledes 

 som det er indhegnet kan udlejes. — Den med Naaletræ beplantede Del 

 af Arealet er til Modtagerens Benyttelse, medens Resten af Ejendommen 

 skal henligge som fredet Naturmindesmærke. 



